- Գերատեսչությունները, ի դեմս պետական մարմինների, իրականացնում են այն գործառույթները, որոնք պետք է իրականացնեն: Այլ հարց է, որ մենք բոլորս պետք է հասկանանք նաև` անտառի պահպանությունը հարակից համայնքների սոցիալ-տնտեսական զարգացման համար էլ է կարևոր: Եթե առկա է գործազրկություն, եթե էներգակիր ների գինը շատ բարձր է, ապա բնական ռեսուրսները` առաջին հերթին անտառները, զգալի վնասներ են կրում: Հարցն այն է, որ մենք պետք է այլընտրանքային եկամուտի աղբյուրներ ստեղծենք համայնքների բնակիչների համար, այն մարդկանց համար, ովքեր ներգրավված են ապօրինի անտառահատումների գործողություններում: Պետք է այնպիսի պայմաններ ստեղծենք, որ մարդիկ կարողանան այլ էներգակիրներ, օրինակ, գազ, արևային էներգիա օգտագործել: Շատ հաճախ համայնքում կա գազ, բայց մարդիկ շարունակում են փայտ վառել, քանի որ այն ավելի էժան է: